Hvem har de bedste vandreruter i Nordjylland? Og hvor ligger de bedste shelters og bålpladser? Det har Friluftrådet netop lavet en analyse af , og det viser sig, at Frederikshavn ligger i top i Region Nordjylland, og ligger på en delt andenplads med Varde Kommune, hvis man kaster et blik på hele Danmarkskortet. - Vi ved, at friluftsliv og natur har stor betydning for danskerne, både for vores livskvalitet og beslutning om, hvor man vælger at bo, siger direktør i Friluftsrådet, Winni Grosbøll. - Så vi håber, at analysen, der sort på hvidt viser, hvordan det står til med rammerne for friluftslivet ude i landet, vil inspirere kommunerne til at engagere sig endnu mere i arbejdet med at understøtte muligheden for friluftsliv. Disse faktorer indgår i analysen I analysen har Friluftrådet kigget på 12 forskellige faktorer for at finde ud af, hvem der har det bedste friluftsliv. Det handler blandt andet om geografiske forudsætninger såsom naturarealer og kystlinjer, men handler også om friluftsfaciliteter og kilometer ruter til blandt andet cykling, løb, mountainbike og sejllads. - Det er klart, at der er nogle forudsætninger for friluftsliv i den enkelte kommune, som den kun i begrænset omfang kan ændre ved. Men analysen er interessant, fordi den også tegner et billede af i hvilket omfang, den enkelte kommune gør en aktiv indsats for friluftslivet dér, hvor kommunerne selv kan skabe en positiv forandring, siger Winni Grosbøll

Referat:
Friluftrådet har netop opgjort de bedste friluftkommuner i Danmark og Fredrikshavn ligger i top.